તો પછી થયું એવું કે ઉદાસ લિંકન ગામ છોડીને વોશિંગ્ટન ગયા, યુનાઈટેડ સ્ટેટ્સ ઓફ્ અમેરિકાના સોળમા રાષ્ટ્રપ્રમુખ બન્યા, ગુલામી પ્રથા એમણે નાબૂદ કરી, એમના આ પગલાંના વિરોધમાં યુનાઈટેડ સ્ટેટ્સમાંથી દક્ષિણનાં સાત સ્ટેટ્સ છૂટાં પડયાં એને લીધે ઉત્તર-દક્ષિણનાં સ્ટેટ્સ વચ્ચે યુદ્ધ થયું, એમાં ઉત્તરવાળું અમેરિકા લિંકનની આગેવાની હેઠળ જીત્યું, ડિવાઈડેડ અમેરિકા ફ્રી યુનાઈટેડ અમેરિકા બની ગયું અને એ યુદ્ધના અંતે દક્ષિણની સેનાના વડા રોબર્ડ લી શરણે આવ્યા એના પાંચ જ દિવસ પછી અશ્વેતવિરોધી (કાળી પ્રજાને ધિક્કારનાર) જોન બૂથે લિંકનને ગોળી મારી દીધી.